Interna številka naročila: JNMV-2S/2022

Brežice, april 2022

**RAZPISNA DOKUMENTACIJA ZA ODDAJO JAVNEGA NAROČILA**

**Predmet naročila: Vzdrževanje programske in strojne opreme Grad za obdobje 4 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun.

**Vrsta postopka:** postopek s pogajanji brez predhodne objave

**Objava naročila:** Portal e-JN

Naročnik vabi gospodarski subjekt, da skladno z veljavnimi predpisi in to razpisno dokumentacijo predloži ponudbo za predmetno javno naročilo.

**KAZALO**

[NAVODILA PONUDNIKU 3](#_Toc100168395)

[1. PRAVNA PODLAGA 3](#_Toc100168396)

[2. VSEBINA RAZPISNE DOKUMENTACIJE 3](#_Toc100168397)

[3. PREDMET JAVNEGA NAROČILA 3](#_Toc100168398)

[4. POSTOPEK ODDAJE JAVNEGA NAROČILA 4](#_Toc100168399)

[5. ROK IN NAČIN PREDLOŽITVE PONUDBE 5](#_Toc100168400)

[6. ODPIRANJE PONUDB 6](#_Toc100168401)

[7. DOSTOPNOST, POJASNILA IN SPREMEMBE RAZPISNE DOKUMENTACIJE 6](#_Toc100168402)

[8. UGOTAVLJANJE SPOSOBNOSTI 6](#_Toc100168403)

[8.1. Subjekti, za katere se ugotavlja sposobnost 6](#_Toc100168404)

[8.2. Razlogi za izključitev 7](#_Toc100168405)

[8.3. Pogoji za priznanje sposobnosti 10](#_Toc100168406)

[9. POJASNJEVANJE, DOPOLNJEVANJE IN SPREMINJANJE PONUDB 11](#_Toc100168407)

[10. FINANČNA ZAVAROVANJA 11](#_Toc100168408)

[10.1. Zavarovanje za dobro izvedbo pogodbenih obveznosti 11](#_Toc100168409)

[11. MERILO 12](#_Toc100168410)

[12. PONUDBENA DOKUMENTACIJA 12](#_Toc100168411)

[12.2 Navodilo za izpolnitev obrazcev 12](#_Toc100168412)

[12.3 Ponudba – ponudbeni predračun 13](#_Toc100168413)

[12.4 Skupna ponudba 14](#_Toc100168414)

[12.5 Ponudba s podizvajalci 15](#_Toc100168415)

[13. ZAUPNOST 16](#_Toc100168416)

[14. ODSTOP OD ODDAJE JAVNEGA NAROČILA 16](#_Toc100168417)

[15. POGODBA 17](#_Toc100168418)

[16. PROTIKORUPCIJSKO DOLOČILO 17](#_Toc100168419)

[17. POUK O PRAVNEM VARSTVU 18](#_Toc100168420)

[PONUDBA – PONUDBENI PREDRAČUN 19](#_Toc100168421)

[PODIZVAJALCI 21](#_Toc100168422)

[IZJAVA PODIZVAJALCA O NEPOSREDNIH PLAČILIH 22](#_Toc100168423)

[MENIČNA IZJAVA ZA DOBRO IZVEDBO POGODBENIH OBVEZNOSTI 23](#_Toc100168424)

[IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH 25](#_Toc100168425)

[IZJAVA O ODSOTNOSTI OSEBNIH POVEZAV 26](#_Toc100168426)

[POGODBA O VZDRŽEVANJU PROGRAMSKE IN STROJNE OPREME GRAD ZA OBDOBJE 4 LET 27](#_Toc100168427)

# NAVODILA PONUDNIKU

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 – ZZUOOP, 199/20 – ZIUOPDVE, 15/21 – ZDUOP, 112/21 – ZNUPZ, 121/21 in 10/22; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »Ponudba – ponudbeni predračun«
3. Obrazec »ESPD«
4. Obrazec »Podizvajalci«
5. Obrazec »Izjava podizvajalca o neposrednih plačilih«
6. Obrazec »Menična izjava za dobro izvedbo pogodbenih obveznosti«
7. Obrazec »Izjava o udeležbi v lastništvu ponudnika in o povezanih družbah«
8. Obrazec »Izjava o odsotnosti neposrednih povezav«
9. Osnutek Pogodbe

Gospodarski subjekt naj razpisno dokumentacijo skrbno preuči in kakršne koli morebitne nejasnosti ali nestrinjanja z njo naročniku sporoči do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je vzdrževanje programske in strojne opreme GRAD za obdobje 4 let. Poleg tega je predmet naročila tudi dobava dveh dodatnih registratorjev prisotnosti.

Programska oprema – moduli oziroma programi (v SQL obliki), ki so predmet vzdrževanja, so:

* modul VITEZ (modul za obračun plač) – 1 licenca,
* modul MUŠKETIR (modul za obračun pogodb o delu ter ostalih izplačilih) – 1 licenca,
* modul KRALJICA (modul za vodenje glavne knjige s saldakonti) – 1 licenca,
* modul CEKIN (modul za obračun in izdajanje računov) – 1 licenca,
* modul VIZIR (modul za obračun dodatnega pokojninskega zavarovanja za uslužbence) – 1 licenca,
* modul MEČ (modul za obdelavo prejetih računov in likvidaturo) – 1 licenca,
* modul SKRINJA (modul za blagajniško poslovanje) – 1 licenca,
* modul KOČIJA (modul za obračun potnih nalogov) – 2 licenci,
* modul KRONA (modul za pripravo analiz poslovanja in za pripravo poročil) – 1 licenca,
* modul TEMPUS – 2 licenci in 12 registratorjev prisotnosti (nabava 2 dodatnih),
* modul eODOBRITVE – mrežna različica,
* modul OPRODA – 2 licenci,
* modul PERGAMENT – 1 licenca,
* modul ŽEZLO – 1 licenca,
* modul TRDNJAVA – 2 licenci,
* modul GILDA – mrežna različica,
* modul ŽEZLO INVENTURA – 1 licenca.

Podrobnejša specifikacija predmeta naročila je razvidna iz osnutka Pogodbe, obrazca Ponudba – ponudbeni predračun ter drugih relevantnih delov razpisne dokumentacije.

Javno naročilo se izpolni skladno s potrebami naročnika, preko oddaljene pomoči ali na lokaciji naročnika, na naslovu Černelčeva cesta 8, 8250 Brežice.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da glede na dejanske potrebe tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva, kar je opredeljeno v naročnikovem finančnem načrtu. Ponudbo, ki bo presegala višino zagotovljenih sredstev, bo naročnik zavrnil kot nedopustno.

# POSTOPEK ODDAJE JAVNEGA NAROČILA

Za oddajo javnega naročila se izvede postopek s pogajanji brez predhodne objave (46. člen ZJN-3). Pravna podlaga za izvedbo navedenega postopka je tretja alineja točke c) prvega odstavka 46. člena ZJN-3, skladno s katero lahko naročnik uporabi postopek s pogajanji brez predhodne objave za javno naročilo gradenj, blaga ali storitev, če lahko te zagotovi le določen gospodarski subjekt zaradi zaščite izključnih pravic, vključno s pravicami intelektualne lastnine. Naročnik že uporablja module programske opreme ter strojno opremo (registratorje prisotnosti) proizvajalca/dobavitelja Grad, katerih vzdrževanje je predmet tega javnega naročila. Za izvajanje aktivnosti, ki so predmet vzdrževanja opreme, je potrebno imetništvo pravic intelektualne lastnine na programski opremi. Imetnik teh pravic je v zahtevanem obsegu in vsebini izključno proizvajalec zadevne programske opreme.

Predmetni postopek javnega naročanja vključuje pogajanja. O pogajanjih bo ponudnik obveščen preko informacijskega sistema e-JN s povabilom k pogajanjem. Če se ponudnik ne bo odzval na naročnikovo povabilo k pogajanjem in ne bo predložil nove oziroma končne ponudbe, bo naročnik v postopku pogajanj kot končno ponudbo upošteval ponudnikovo zadnjo predloženo ponudbo. Naročnik bo s povabilom k predložitvi nove ponudbe pozval ponudnika, katerega ponudba izpolnjuje pogoje za sodelovanje in zanj ne obstajajo razlogi za izključitev, njegova ponudba ustreza potrebam in zahtevam naročnika, določenim v razpisni dokumentaciji ter je prispela pravočasno in pri njem ni dokazano nedovoljeno dogovarjanje ali korupcija. Izveden bo 1krog pogajanj. Naročnik se bo pogajal o ponudbeni ceni. Pogajanja se izvedejo tako, da ponudnik preko sistema e-JN do roka, ki ga določi naročnik, ponovno odda obrazec Ponudbe – ponudbenega predračuna s cenami, ki ne smejo biti višje, kot so bile cene v osnovni ponudbi oziroma predračunu. Ponudba – ponudbeni predračun, predložen v pogajanjih, nadomesti predhodno predloženo Ponudbo – ponudbeni predračun in vsebuje relevantne cene za sklenitev pogodbe. Skupaj z navedenim obrazcem ponudnik v pogajanjih ponovno predloži tudi Menično izjavo za dobro izvedbo pogodbenih obveznosti, saj je ob spremembi ponudbene cene spremeni tudi menični znesek na izjavi. Če se ponudnik ne odzove na naročnikovo povabilo k pogajanjem in ne predložil končne ponudbe oziroma predračuna, bo naročnik v postopku pogajanj kot končno ponudbo upošteval ponudnikovo prvotno predloženo Ponudbo – ponudbeni predračun.

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo. Naročnik bo sklenil pogodbo s ponudnikom, ki bo oddal ekonomsko najugodnejšo dopustno ponudbo, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudnik mora ponudbo predložiti v informacijski sistem e-JN na spletnem naslovu <https://ejn.gov.si/> .

Ponudnik se mora pred oddajo ponudbe registrirati na spletnem naslovu <https://ejn.gov.si/> , v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 25.4.2022 do 9:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za oddajo ponudb ponudbe ne bo več mogoče oddati.

# ODPIRANJE PONUDB

Odpiranje ponudb bo potekalo avtomatično v informacijskem sistemu e-JN na dan poteka roka za oddajo ponudb ob 10:00 uri, na spletnem naslovu <https://ejn.gov.si/> .

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudnik, ki je oddal ponudbo, ima te podatke v informacijskem sistemu e-JN na razpolago v razdelku »Zapisnik o odpiranju ponudb«.

# DOSTOPNOST, POJASNILA IN SPREMEMBE RAZPISNE DOKUMENTACIJE

Razpisna dokumentacija se pošlje neposredno gospodarskemu subjektu.

Komunikacija s ponudnikom o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko elektronskega naslova [drazen.levojevic@zd-brezice.si](mailto:drazen.levojevic@zd-brezice.si).

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na zgoraj navedeni elektronski naslov zastavljeno najkasneje do **14.4.2022 do 10:00 ure.**

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudbe. Morebitna pojasnila, spremembe oziroma dopolnitve razpisne dokumentacije ter vprašanja in odgovori, podani ponudniku preko zgoraj navedenega elektronskega naslova, predstavljajo sestavni del razpisne dokumentacije.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev in izpolnjevanje pogojev za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

V kolikor posameznem gospodarskem subjektu skladno z določili te razpisne dokumentacije ni treba izkazati izpolnjevanja določenega pogoja, gospodarski subjekt pusti neizpolnjen del obrazca ESPD, ki se nanaša na tak pogoj.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil: <http://www.enarocanje.si/_ESPD/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za priznanje sposobnosti predloži tudi sam. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

**Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, obračunskih situacij, specifikacij izvedenih storitev ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.**

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od sledečih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente kaznivih dejanj opredeljenih v KZ-1, ki so navedena v prvem odstavku 75. člena ZJN-3, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi) in
* **Potrdilo iz kazenske evidence** (za vse gospodarske subjekte v ponudbi; potrdilo ne sme biti starejše, kot 4 mesece pred rokom za oddajo ponudb) in
* **Potrdilo iz kazenske evidence** (za vse fizične osebe gospodarskih subjektov, ki so navedene v tej točki; potrdilo ne sme biti starejše, kot 4 mesece pred rokom za oddajo ponudb).

1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, pri čemer vrednost teh neplačanih zapadlih obveznosti na dan oddaje ponudbe znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Gospodarskemu subjektu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države, več, kot enkrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Naročnik lahko na kakršen koli način izkaže kršitev obveznosti na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava. Seznam mednarodnih socialnih in okoljskih konvencij določa Priloga X Direktive 2014/24/EU oziroma Priloga XIV Direktive 2014/25/EU (točka a šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Nad gospodarskim subjektom se je začel postopek zaradi insolventnosti ali prisilnega prenehanja ali postopek likvidacije, ali njegova sredstva ali poslovanje upravlja upravitelj ali sodišče, ali so njegove poslovne dejavnosti začasno ustavljene, ali se je v skladu s predpisi druge države nad njim začel postopek ali pa je nastal položaj z enakimi pravnimi posledicami (točka b šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Naročnik lahko z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta (točka c šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2, 4 ali 6 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje sledečih pogojev za priznanje sposobnosti:

1. Ponudnik mora razpolagati z zadostnimi kadrovskimi zmogljivostmi, potrebnimi za ustrezno in kakovostno izpolnitev javnega naročila.

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci ali s subjekti, katerih zmogljivosti uporablja, pri čemer mora vsak gospodarski subjekt pogoj izpolniti za del naročila, ki ga prevzame in ga bo dejansko izvedel.

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«, za vse gospodarske subjekte v ponudbi).

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti. Naročnik lahko od ponudnika zahteva dopolnitev, popravek, spremembo ali pojasnilo ponudbe v okviru omejitev iz petega, šestega in sedmega odstavka 89. člena ZJN-3.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 in v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja določa naslednja obvezna finančna zavarovanja, ki jih mora predložiti ponudnik.

## Zavarovanje za dobro izvedbo pogodbenih obveznosti

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti, skladno s to točko razpisne dokumentacije. Izbrani ponudnik bo moral skupaj s podpisom Pogodbe o vzdrževanju programske in strojne opreme Grad za obdobje 4 let naročniku predložiti tri originalne podpisane in žigosane bianko menice za dobro izvedbo pogodbenih obveznosti, v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava za dobro izvedbo pogodbenih obveznosti**, z veljavnostjo 49 mesecev od sklenitve Pogodbe, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menice do višine 10% od skupne vrednosti pogodbe z DDV.

Če se bo med trajanjem pogodbe skladno s 95. členom ZJN-3 spremenil rok njene veljavnosti ali vrednost predmeta naročila, bo moral izvajalec temu ustrezno spremeniti, podaljšati oziroma nadomestiti tudi zavarovanje za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* naročnik med izvajanjem storitev ugotovi, da storitve dejansko izvaja subjekt, ki ni izvajalec, priglašeni podizvajalec ali partner v skupnem nastopu,
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti.

# MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 14 »Odstop od oddaje javnega naročila«).

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti sledečo dokumentacijo:

1. Obrazec »Ponudba – ponudbeni predračun«
2. Obrazec »ESPD« (za vse gospodarske subjekte v ponudbi)
3. **Potrdilo iz kazenske evidence** (za vse gospodarske subjekte v ponudbi; potrdilo ne sme biti starejše, kot 4 mesece pred rokom za oddajo ponudb)
4. **Potrdilo iz kazenske evidence** (za vse fizične osebe gospodarskih subjektov iz prvega odstavka 75. člena ZJN-3; potrdilo ne sme biti starejše, kot 4 mesece pred rokom za oddajo ponudb)
5. Obrazec »Podizvajalci« (obrazec se predloži le v primeru, da ponudnik nastopa s podizvajalci)
6. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila; v kolikor noben podizvajalec ne zahteva neposrednih plačil ali če ponudnik ne nastopa s podizvajalci, obrazca ni treba predložiti)
7. Obrazec »Menična izjava za dobro izvedbo pogodbenih obveznosti«
8. Obrazec »Izjava o udeležbi v lastništvu ponudnika in o povezanih družbah«
9. Obrazec »Izjava o odsotnosti osebnih povezav«
10. Osnutek Pogodbe
11. **Cenik dodatnih modulov in strojne opreme ponudnika**

**Vsi dokumenti morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani.** Izjema od navedenega velja za osnutek Pogodbe, za katero ni treba, da je izpolnjena, podpisana in žigosana, ponudnik pa se z oddajo ponudbe strinja z njeno vsebino. V kolikor ponudbena dokumentacija ni pripravljena skladno s tem odstavkom, lahko naročnik ponudnika pozove k dopolnitvi ponudbe, ob upoštevanju načela enakopravne obravnave in preglednosti.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na ustrezen elektronski naslov pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik v ponudbi predloži dokumente, ki so navedeni v tej točki. V fazi pregleda in ocenjevanja ponudb bo moral ponudnik na poziv naročnika in v sorazmernem roku, ki ga bo določil naročnik, predložiti dodatna dokazila, kot izhaja iz točke 8 te razpisne dokumentacije in ZJN-3.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. V nasprotnem primeru ponudnik naročniku odgovarja za vso škodo, ki mu nastane, dajanje neresničnih izjav ter predložitev ponarejenih ali spremenjenih listin kot pravih pa se lahko naznani pristojnemu organu. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudnik ne glede na izid postopka javnega naročanja prevzema vse stroške priprave ponudbe, vključno z morebitnimi drugi stroški, ki mu nastanejo v postopku oziroma v zvezi s postopkom javnega naročanja. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik s strani sodnega tolmača.

## Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih zahtevanih podatkov skupno ponudbeno ceno v EUR brez DDV, znesek DDV in skupno ponudbeno ceno z DDV.

Ponujena cena mora zajemati vse popuste in stroške (stroške potrošnega materiala, potrebovane opreme, morebitnih zavarovanj, pridobitve listin in dokumentacije, dobave blaga, prevozne, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila.

Ponudba mora biti veljavna do 31.7.2022.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

Variantne ponudbe niso dovoljene.

Ponudnik mora v obrazcu Ponudba – ponudbeni predračun izpolniti in ponuditi vse postavke, pri čemer morajo biti cene zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

**Ponudnik v sistemu e-JN naloži v razdelek »Predračun« obrazec »Ponudba – ponudbeni predračun« v .pdf datoteki, ki bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu ponudnika in o povezanih družbah, obrazec Izjava o odsotnosti osebnih povezav ter potrdila iz kazenske evidence. Potrdila iz kazenske evidence mora vsak ponudnik v skupni ponudbi predložiti tako zase, kot tudi za vsako osebo, ki je članica njegovega upravnega, vodstvenega ali nadzornega organa ali ki ima pooblastila za njegovo zastopanje ali odločanje ali nadzor v njem.

Obrazce Ponudba – ponudbeni predračun, Podizvajalci, Menična izjava za dobro izvedbo pogodbenih obveznosti ter osnutek pogodbe podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, bo naročnik zahteval, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce ter v delu IV C obrazca ESPD, v razdelku »Delež podizvajanja« navesti delež javnega naročila, ki ga namerava oddati v podizvajanje. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Izbrani ponudnik v razmerju do naročnika v celoti odgovarja za izvedbo naročila, tudi če naročilo izvede s podizvajalci.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsak gospodarski subjekt, ki namerava sodelovati pri izpolnitvi javnega naročila in ima skladno z ZJN-3 oziroma prakso Državne revizijske komisije status podizvajalca.

Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti izpolnjen, podpisan, datiran in žigosan obrazec »Podizvajalci«, v katerem mora navesti vse podizvajalce, vsak del javnega naročila, ki ga namerava oddati v podizvajanje, ter kontaktne podatke in zakonite zastopnike predlaganih podizvajalcev.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«.

# ZAUPNOST

Gospodarski subjekti, ki se v postopku javnega naročanja seznanijo z zaupnimi podatki oziroma poslovnimi skrivnostmi, so jih dolžni varovati v skladu s predpisi. Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

Kot poslovno skrivnost lahko gospodarski subjekt označi podatke, ki niso splošno znani ali lahko dosegljivi osebam v krogih, ki se običajno ukvarjajo s to vrsto informacij, imajo tržno vrednost in so kot poslovna skrivnost opredeljeni z njegovimi internimi akti. V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti tudi to dejstvo jasno označeno.

Pri poslovanju z javnim sektorjem so nekatere informacije javne, zato obstajajo izjeme od varovanja poslovne skrivnosti. Naročnik ne bo varoval zaupnosti podatkov, ki so javni na podlagi ZJN-3 oziroma na drugi pravni podlagi, ne glede na to, ali jih bo gospodarski subjekt označil kot poslovno skrivnost. Poslovne skrivnosti ne morejo predstavljati tudi podatki, ki so javni na podlagi prakse pristojnih organov.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča.

Naročnik v nobenem od navedenih primerov gospodarskemu subjektu ne odgovarja za stroške, ki jih je imel v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila oziroma ga prilagodi dejanskim potrebam. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Zaželeno je, da ponudnik osnutek pogodbe na mestih, kjer je to predvideno, izpolni z manjkajočimi podatki. Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe, ponudnik (z izjemo zakonitega uveljavljanja pravnega varstva) ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

Skladno s prvim odstavkom 35. člena Zakona o integriteti in preprečevanju korupcije (Uradni list RS, št. 69/2011; ZIntPK) naročnik ne sme naročati blaga, storitev ali gradenj od subjektov, v katerih je funkcionar, ki pri naročniku opravlja funkcijo, ali njegov družinski član:

* udeležen kot poslovodja, član poslovodstva ali zakoniti zastopnik ali
* je neposredno ali preko drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1l, 95/14 – ZIPRS1415-C, 96/15 – ZIPRS1617, 80/16 – ZIPRS1718, 60/17, 72/19; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Zahtevka za revizijo ni dopustno vložiti po roku za prejem ponudb, razen če je naročnik v postopku javnega naročanja določil rok za prejem ponudb, ki je krajši od desetih delovnih dni. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 4.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Zdravstveni dom Brežice

Dražen Levojević, direktor

# PONUDBA – PONUDBENI PREDRAČUN

Gospodarski subjekt:

|  |  |
| --- | --- |
| Polni naziv |  |
| Naslov |  |
| Matična številka |  |

V postopku oddaje javnega naročila »Vzdrževanje programske in strojne opreme Grad za obdobje 4 let«, naročnika Zdravstveni dom Brežice, kot ponudnik oziroma vodilni partner v skupini ponudnikov podajamo naslednjo ponudbo, skladno z razpisno dokumentacijo javnega naročila in veljavnimi predpisi.

Ponudbene cene za predmet javnega naročila znašajo:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Količina | Cena na EM (v EUR) | Cena postavke (v EUR) |
| 1. | Vzdrževanje modula VITEZ | mesec | 48 |  |  |
| 2. | Vzdrževanje modula MUŠKETIR | mesec | 48 |  |  |
| 3. | Vzdrževanje modula KRALJICA | mesec | 48 |  |  |
| 4. | Vzdrževanje modula CEKIN | mesec | 48 |  |  |
| 5. | Vzdrževanje modula VIZIR | mesec | 48 |  |  |
| 6. | Vzdrževanje modula MEČ | mesec | 48 |  |  |
| 7. | Vzdrževanje modula SKRINJA | mesec | 48 |  |  |
| 8. | Vzdrževanje modula KRONA | mesec | 48 |  |  |
| 9. | Vzdrževanje modula KOČIJA – osnovna licenca | mesec | 48 |  |  |
| 10. | Vzdrževanje modula KOČIJA – dodatna licenca | mesec | 48 |  |  |
| 11. | Vzdrževanje modula TEMPUS – osnovna licenca ter 14 registratorjev prisotnosti | mesec | 48 |  |  |
| 12. | Vzdrževanje modula TEMPUS – dodatna licenca | mesec | 48 |  |  |
| 13. | Vzdrževanje modula eODOBRITVE | mesec | 48 |  |  |
| 14. | Vzdrževanje modula OPRODA – osnovna licenca | mesec | 48 |  |  |
| 15. | Vzdrževanje modula OPRODA – dodatna licenca | mesec | 48 |  |  |
| 16. | Vzdrževanje modula PERGAMENT | mesec | 48 |  |  |
| 17. | Vzdrževanje modula ŽEZLO | mesec | 48 |  |  |
| 18. | Vzdrževanje modula TRDNJAVA – osnovna licenca | mesec | 48 |  |  |
| 19. | Vzdrževanje modula TRDNJAVA – dodatna licenca | mesec | 48 |  |  |
| 20. | Vzdrževanje modula GILDA | mesec | 48 |  |  |
| 21. | Vzdrževanje modula ŽEZLO INVENTURA | mesec | 48 |  |  |
| 22. | Registrator prisotnosti | kom | 2 |  |  |
| 23. | Storitve dodatne intervencije, preko osnovne pogodbene obveznosti | ura | 1 |  |  |

Skupna ponudbena cena (seštevek zgornjih postavk) znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_ % | EUR |
| Skupna ponudbena cena z DDV | EUR |

Ponudnik priloži tudi **cenik dodatnih modulov oziroma licenc in strojne opreme**, ki jo lahko naročnik dodatno naroči v obdobju veljavnosti pogodbe (navedeni cenik ne bo predmet pogajanj, kar pomeni, da so cene iz cenika končne).

Ponudba velja do vključno dne 31.7.2022.

Z oddajo ponudbe potrjujemo, da bomo naročilo izpolnili na način in pod pogoji, kot so navedeni v razpisni dokumentaciji, vključno z osnutkom Pogodbe.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje programske in strojne opreme Grad za obdobje 4 let«, naročnika Zdravstveni dom Brežice, izjavljamo, da bomo javno naročilo izvedli z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon oz. e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje programske in strojne opreme Grad za obdobje 4 let«, naročnika Zdravstveni dom Brežice, na podlagi četrte alineje drugega odstavka 94. člena ZJN-3 podajamo zahtevo, da naročnik Zdravstveni dom Brežice, Černelčeva cesta 8, 8250 Brežice namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA ZA DOBRO IZVEDBO POGODBENIH OBVEZNOSTI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje programske in strojne opreme Grad za obdobje 4 let« naročnika Zdravstveni dom Brežice, izjavljamo, da pooblaščamo naročnika Zdravstveni dom Brežice, Černelčeva cesta 8, 8250 Brežice, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti, ki jih bomo predložili naročniku v primeru sklenitve Pogodbe o vzdrževanju programske in strojne opreme Grad za obdobje 4 let, in sicer do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kar znaša 10% pogodbene vrednosti z DDV. Ta menična izjava je veljavna 49 mesecev od sklenitve Pogodbe.

Naročnik lahko vsako od bianko menic za dobro izvedbo pogodbenih obveznosti izpolni in unovči v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. naročnik med izvajanjem storitev ugotovi, da storitve dejansko izvaja subjekt, ki ni izvajalec, priglašeni podizvajalec ali partner v skupnem nastopu; ali
5. izvajalec odstopi od pogodbe brez utemeljenega razloga, ki bi izviral iz sfere naročnika; ali
6. naročnik odstopi od pogodbe iz utemeljenega razloga, ki izvira iz sfere izvajalca; ali
7. izvajalec naročniku povzroči škodo, ki je ne povrne v roku 8 dni po pozivu naročnika; ali
8. izvajalec naročniku poda zavajajoče ali lažne izjave, podatke oziroma dokumente; ali
9. izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila; ali
10. izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti.

S to izjavo tudi pooblaščamo naročnika, da predloži vsako od izpolnjenih menic v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. V času oddaje ponudbe imamo odprte naslednje transakcijske račune:

* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zgornje pooblastilo naročniku ter nalog za plačilo oziroma pooblastilo poslovni banki oziroma drugi osebi, ki vodi naš transakcijski račun, se poleg zgoraj navedenih računov nanaša tudi na transakcijske račune, ki jih odpremo po oddajo ponudbe, ne glede na to, da v predmetni izjavi niso izrecno navedeni. Menični znesek se nakaže na transakcijski račun naročnika, št. SI56 0120 9603 0279 537, odprt pri Banki Slovenije Ljubljana.

*Gospodarski subjekt lahko obrazec po potrebi razširi z navedbami dodatnih TRR računov.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje programske in strojne opreme Grad za obdobje 4 let«, naročnika Zdravstveni dom Brežice, podajamo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:**\***

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

**\*** Namesto izpolnitve zgornje tabele lahko ponudnik predloži izpis iz delniške knjige oziroma lasten seznam delničarjev, z navedbo njihovih deležev oziroma števila delnic.

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Vzdrževanje programske in strojne opreme Grad za obdobje 4 let«, naročnika Zdravstveni dom Brežice, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni/nisem povezan s funkcionarjem naročnika in po mojem vedenju ni/nisem povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O VZDRŽEVANJU PROGRAMSKE IN STROJNE OPREME GRAD ZA OBDOBJE 4 LET

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

ki ga zastopa direktor Dražen Levojević

Matična številka: 5056268000

ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* naročnik že uporablja module programske opreme, katerih vzdrževanje je predmet te pogodbe, ter strojno opremo (registratorje prisotnosti) izvajalca. Za izvajanje aktivnosti, ki so predmet vzdrževanja opreme, je potrebno imetništvo pravic intelektualne lastnine na programski opremi. Imetnik teh pravic je v zahtevanem obsegu in vsebini izključno proizvajalec zadevne programske opreme;
* je naročnik izvedel postopek oddaje javnega naročila »Vzdrževanje programske in strojne opreme Grad za obdobje 4 let« na podlagi tretje alineje točke c) prvega odstavka 46. člena ZJN-3, skladno s katero lahko naročnik uporabi postopek s pogajanji brez predhodne objave za javno naročilo gradenj, blaga ali storitev, če lahko te zagotovi le določen gospodarski subjekt zaradi zaščite izključnih pravic, vključno s pravicami intelektualne lastnine;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo, odločitev o oddaji naročila pa je postala pravnomočna;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo določila pogodbe.
  1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo storitve vzdrževanja programske in strojne opreme Grad za obdobje 4 let, ter dobavo dveh dodatnih registratorjev prisotnosti.

Programska oprema – moduli oziroma programi (v SQL obliki), ki so predmet vzdrževanja, so:

* modul VITEZ (modul za obračun plač) – 1 licenca,
* modul MUŠKETIR (modul za obračun pogodb o delu ter ostalih izplačilih) – 1 licenca,
* modul KRALJICA (modul za vodenje glavne knjige s saldakonti) – 1 licenca,
* modul CEKIN (modul za obračun in izdajanje računov) – 1 licenca,
* modul VIZIR (modul za obračun dodatnega pokojninskega zavarovanja za uslužbence) – 1 licenca,
* modul MEČ (modul za obdelavo prejetih računov in likvidaturo) – 1 licenca,
* modul SKRINJA (modul za blagajniško poslovanje) – 1 licenca,
* modul KOČIJA (modul za obračun potnih nalogov) – 2 licenci,
* modul KRONA (modul za pripravo analiz poslovanja in za pripravo poročil) – 1 licenca,
* modul TEMPUS – 2 licenci in 12 registratorjev prisotnosti (+ nakup 2 dodatnih registratorjev),
* modul eODOBRITVE – mrežna različica,
* modul OPRODA – 2 licenci,
* modul PERGAMENT – 1 licenca,
* modul ŽEZLO – 1 licenca,
* modul TRDNJAVA – 2 licenci,
* modul GILDA – mrežna različica,
* modul ŽEZLO INVENTURA – 1 licenca.

Izvajalec dobavi, montira, zažene in preizkusi delovanje dodatnih registratorjev prisotnosti na mesti, ki ju določi naročnik, neposredno po sklenitvi te pogodbe, v terminu, ki ga skupno dogovorita pogodbeni stranki. V primeru, da naročnik pri pregledu registratorjev odkrije napake, registratorjev ne prevzame, izvajalec pa je dolžan odpraviti napake oziroma zamenjati registratorje v sorazmernem roku, ki ga določi naročnik. V primeru, da izvedena dobava nima očitnih napak, se prevzem opravi. V kolikor se na dobavljenih registratorjih naknadno pokažejo skrite napake, jih je dolžan izvajalec odpraviti skladno z veljavnimi predpisi, v sorazmernem roku, ki ga določi naročnik.

Vzdrževanje vključuje sistemsko pomoč, preventivno vzdrževanje in intervencijsko vzdrževanje za vso navedeno programsko opremo. Naročnik zagotovi, da računalniška oprema ustreza vsaj minimalni konfiguraciji strojne opreme, zahtevani v dokumentaciji programskega proizvoda, ki jo izvajalec v primeru sprememb najavi in posreduje naročniku vsaj 6 mesecev vnaprej.

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka. Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo dobav in storitev.

* 1. **člen**

**(sprememba obsega predmeta pogodbe)**

Naročnikove zahteve ter specifikacije v zvezi s predmetom javnega naročila po tej pogodbi se lahko med trajanjem pogodbe spremenijo, dopolnijo, razširijo ali zožijo.

Naročnik lahko s pisnim zahtevkom v času veljavnosti te pogodbe v vzdrževanje vključi nove ali iz njega izključi obstoječe osnovne in/ali dodatne licence programske opreme Grad. Prav tako lahko naročnik s pisnim zahtevkom naroči dodatno strojno opremo izvajalca. Na podlagi naročnikovega zahtevka iz tega odstavka se spremeni obseg pogodbe, vključno s pogodbeno ceno, upoštevajoč ceno na enoto mere po pogodbi oziroma po ceniku, ki ga je izvajalec priložil ponudbi v postopku javnega naročanja, za kar pogodbeni stranki skleneta aneks k tej pogodbi.

Če naročnik pisni zahtevek za izključitev osnovne licence, skupaj z osnutkom aneksa, izvajalcu posreduje do 15. dne v mesecu, je izvajalec to licenco dolžan iz vzdrževanja programske opreme izključiti s prvim dnem meseca po naslednjem koledarskem mesecu (v nasprotnem primeru se rok za izključitev licence iz vzdrževanja podaljša za en koledarski mesec). S tem dnem se mesečni pavšal zniža za vrednost zadevne licence, kot izhaja iz Ponudbe – ponudbenega predračuna.

Če naročnik pisni zahtevek za izključitev dodatne licence, skupaj z osnutkom aneksa, izvajalcu posreduje do 15. dne v mesecu, je izvajalec licenco dolžan iz vzdrževanja programske opreme izključiti s prvim dnem naslednjega koledarskega meseca (v nasprotnem primeru se rok za izključitev licence iz vzdrževanja podaljša za en koledarski mesec). S tem dnem se mesečni pavšal zniža za vrednost zadevne licence, kot izhaja iz Ponudbe – ponudbenega predračuna.

Nova programska oprema se v mesečni pavšal za vzdrževanje programske opreme vključi s prvim dnem naslednjega koledarskega meseca po pridobitvi te licence, na podlagi sklenjenega aneksa k pogodbi. S tem dnem se mesečni pavšal zviša za vrednost, kot jo dogovorita stranki z aneksom k pogodbi na podlagi posebne ponudbe izvajalca.

Najvišja skupna vrednost dodatne opreme in storitev, ki jih lahko naročnik naroči po tej pogodbi, vključno s storitvami dodatnih intervencij, preko osnovne pogodbene obveznosti, je 30.000,00 EUR brez DDV.

* 1. **člen**

**(pogodbena vrednost)**

|  |  |
| --- | --- |
| Skupna pogodbena cena za predmet iz 2. člena pogodbe brez DDV: | EUR |
| DDV \_\_\_\_\_\_ % | EUR |
| Skupna pogodbena cena z DDV: | EUR |

Skupna pogodbena cena v EUR z DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podrobnejše cene so opredeljene v Ponudbi - ponudbenem predračunu izvajalca, ki je priloga in sestavni del te pogodbe.

Cene so fiksne in nespremenljive ves čas veljavnosti pogodbe.

Pogodbena cena zajema vse popuste in stroške (stroške potrošnega materiala, potrebovane opreme, morebitnih zavarovanj, pridobitve listin in dokumentacije, dobave blaga, prevozne, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

V primeru, da izvajalec svojo obveznost izpolni le delno ali nekakovostno, lahko naročnik sorazmerno zmanjša pogodbeno ceno glede na obseg in kakovost izpolnitve obveznosti.

* 1. **člen**

**(način obračunavanja in plačila)**

Opravljene dobave in storitve po tej pogodbi bo izvajalec obračunal z izstavitvijo računa, ki jih bo naročniku dostavil v elektronski obliki (e-račun).

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov enkrat mesečno za dobave oziroma storitve, opravljene v tekočem mesecu. Izvajalec izstavi račun do zadnjega dne v mesecu na podlagi višine mesečnega pavšala oziroma dejansko realiziranih količin in cen na enoto mere po ponudbi – ponudbenem predračunu.

Naročnik plača nesporni del pravilno izstavljenega računa v roku 30 dni od dneva njegovega prejema, v kolikor veljavni predpisi ne določajo drugače (pri tem stranki ugotavljata, da v času sklenitve te pogodbe, do predvidoma 30.6.2022, velja za naročnika skladno z 19. členom Zakona o začasnih ukrepih za omilitev in odpravo posledic COVID-19 plačilni rok 60 dni). Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvedbo pogodbenih del pričel z dnem 1.6.2022, oziroma v primeru, da se predmetna pogodba sklene kasneje, takoj po sklenitvi pogodbe. Izvajalec bo vse storitve izvajal redno in kontinuirano, skladno s potrebami naročnika in brez zamud.

Pogodbeni stranki ugotavljata, da je ta pogodba sklenjena v okoliščinah širjenja virusa SARS-CoV-2, skladno s čimer kakršni koli razlogi, ki bi izhajali iz navedene okoliščine, razen ukrepov oblasti, niso nepredvidljivi, in ne morejo predstavljati utemeljenega razloga za neizpolnitev oziroma nepravočasno izpolnitev pogodbenih obveznosti.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardi ter pravili stroke;
  + zagotavljati vse tehnične, materialne in kadrovske vire, ki so potrebni za izpolnitev pogodbe;
  + sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak, ter upoštevati naročnikove specialne, ekonomske in tehnične zahteve;
  + varovati interese naročnika, ga sproti obveščati o vseh okoliščinah, ki bi lahko vplivale na ustrezno, kakovostno in pravočasno izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
  + zagotavljati najvišjo kakovost storitev ne glede na čas in kraj izvajanja;
  + izvajati storitve na najracionalnejši način v okviru naročnikovih specifikacij;
  + naročniku omogočati ustrezen nadzor nad izvajanjem storitev po tej pogodbi;
  + v primeru zamenjave opreme naročniku izdati potrdilo o opravljeni zamenjavi;
  + ob prisotnosti v prostorih naročnika spoštovati vse ukrepe veljavnih predpisov in ukrepe naročnika za preprečevanje oziroma zamejitev širjenja nalezljivih bolezni.
  1. **člen**

**(sistemska pomoč)**

Sistemska pomoč obsega aktivnosti, ki omogočajo uporabniku optimalno in učinkovito uporabo programske opreme. V okviru sistemske pomoči izvajalec zagotavlja:

* + periodične pisne informacije o stanju, razvoju in možnostih uporabe programske opreme;
  + telefonsko pomoč;
  + vzdrževanje oziroma pomoč preko oddaljene (internetne) povezave;
  + po potrebi pomoč na lokaciji naročnika.

Izvajalec mora zagotavljati sistemsko pomoč vsaj od ponedeljka do petka znotraj njegovega rednega delovnega časa.

* 1. **člen**

**(preventivno vzdrževanje)**

Preventivno vzdrževanje programske opreme obsega naslednje aktivnosti:

* + pregled in nastavitev sistemskih dnevnikov ter pravilnosti delovanja strojne in programske opreme najmanj enkrat letno, kar vključuje pregled stanja in operativnosti programske opreme, pregled in verifikacijo podatkovnih struktur na diskih, inštalacijo brezplačnih korektur (popravkov) programske opreme, ki je predmet vzdrževanja, testiranje propustnosti sistema in svetovanje o primernosti, uporabnosti ter optimalni uporabi pregledane programske in strojne opreme;
  + zagotavljati in nameščati popravke, posodobitve ter nove verzije (nadgradnje) programske opreme tedensko, če so nove verzije programske opreme objavljene, občasno pa tudi izvajati inštalacijo brezplačnih novo objavljenih verzij programske opreme, ki je predmet vzdrževanja, ter seznanjanje uporabnikov s spremembami in novostmi na področju programske opreme;
  + nudenje svetovanja in pomoči pri čim bolj učinkoviti, varni in zanesljivi uporabi opreme.

Za tedenske nadgradnje in posodobitve mora naročnik zagotoviti stalno internetno povezavo z nemotenim delovanjem. V času izvajanja nadgradenj in posodobitev uporabniki naročnika ne smejo biti prijavljeni v programih, ki jih vzdržuje izvajalec po tej ali drugi pogodbi.

* 1. **člen**

**(intervencijsko vzdrževanje)**

Izvajalec na poziv naročnika opravi:

* + dodatno izobraževanje, drugo sistemsko pomoč in svetovanje uporabnikom o optimalni uporabi programske opreme;
  + intervencijsko vzdrževanje, ki obsega odpravljanje motenj v delovanju programske opreme, ki jih izvajalec in naročnik ugotovita kot odstopanje od opisov delovanja v programski dokumentaciji.

Pogodba ne vključuje in izvajalec ne jamči za odpravo napak, ki bi nastale kot posledica napak na strojni opremi ali programski opremi, ki ni predmet vzdrževanja.

Izvajalec pri naročniku opravi v vsakem koledarskem letu prvih 70 ur aktivnosti iz prvega odstavka tega člena brezplačno. Za intervencije, ki presegajo navedeni fond ur, se ure obračunavajo dodatno, po urni postavki iz Ponudbe – ponudbenega predračuna, kar pomeni, da se količina iz ponudbenega predračuna za to postavko spremeni, skladno z naročnikovimi dejanskimi potrebami. Vsaka začeta ura šteje kot polna ura. V prvem in zadnjem letu se število brezplačnih ur preračuna sorazmerno na število mesecev veljavnosti pogodbe.

* 1. **člen**

**(odzivni čas)**

Izvajalec se zavezuje reševati prijavljene napake oziroma okvare ter zahtevke za tehnično podporo v času in na način, kot je določeno v nadaljevanju tega člena.

Odzivni čas se računa kot čas od trenutka prijave napake, do začetka intervencije (vzpostavitev telefonske ali modemske povezave ali obisk pri naročniku) in je odvisen od obsega (teže) napake:

* + kritična napaka je, kadar nezmožnost uporabe programske opreme v celoti onemogoča poslovanje naročnika (npr. izpad dela ali celotnega sistema / »System down«). Odzivni čas je največ 10 delovnih ur po prijavi napake, v primeru objektivnih razlogov pa najkasneje do 9:00 ure naslednjega dne. Izvajalec se zavezuje, da bo kritično napako odpravil ali vsaj spremenil v manj kritično napako v skladu s tehničnimi in organizacijskimi zmožnostmi. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema.
  + manj kritična napaka je, kadar uporabnik programske opreme lahko programsko opremo uporablja, a je delovni proces moten. Odzivni čas je največ 24 delovnih ur od prijave napake. Izvajalec se zavezuje, da bo manj kritično napako odpravil ali vsaj spremenil v nekritično napako v skladu s tehničnimi in organizacijskimi zmožnostmi. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema.
  + nekritična napaka je, ko uporabnik programske opreme programsko opremo lahko uporablja, vendar delovanje programske opreme odstopa od opisov delovanja programske opreme. Odzivni čas je največ 10 delovnih dni od prijave napake. Izvajalec se zavezuje, da bo nekritično napako odpravil v skladu s tehničnimi in organizacijskimi zmožnostmi, ozirom najkasneje ob inštalaciji nove verzije programske opreme. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema.

V primeru, da napake oziroma okvare ni mogoče odpraviti v času, določenem v prejšnjem odstavku, mora izvajalec naročniku za čas popravila oziroma do dobave nove opreme (ki ne sme biti daljši od 30 dni) zagotoviti enakovredno opremo.

Izvajalec bo na dogovorjen dokumentiran način odgovoril na vsako ustrezno naročnikovo prijavo o motnjah pri uporabi programske opreme najkasneje v roku 48 delovnih ur po prejemu prijave in naročnikovega poziva za posredovanje poročila. V primeru kritične napake lahko naročnik po telefonu obvesti izvajalca in skupaj določita način intervencije.

Izvajalec bo naročniku enkrat mesečno posredoval poročilo o opravljenih urah vzdrževanja, ki jih bo opravil na daljavo kot telefonsko pomoč, iz katerega bo razvidno: datum in ura aktivnosti, natančen opis izvedenih aktivnosti in ime osebe, ki je opravljala aktivnosti s strani izvajalca.

* 1. **člen**

**(prijava in odprava napake)**

Izvajalec se zavezuje, da bo za izvajanje storitev vzdrževanja programske opreme po tej pogodbi naročnika ob sklenitvi pogodbe oziroma brez nepotrebnega odlašanja po njeni sklenitvi pisno obvestil o načinu prijave napak oziroma podaje zahtevka za tehnično pomoč, kar mora biti zagotovljeno preko enotne vstopne točke.

Vstopna točka mora omogočati najmanj prijavo na enotno telefonsko številko in na enoten elektronski naslov. Napaka oziroma zahtevek za tehnično pomoč je rešen, ko je izpolnjena vsaj ena od naslednjih okoliščin:

* + naročnik potrdi, da je napaka odpravljena oziroma, da je s tehnično pomočjo, ki jo je nudil izvajalec, uspešno odpravil težavo;
  + izvajalec ugotovi, da v programski ali strojni opremi ali v dostopu do nje obstaja napaka, ki zahteva popravke ali poseg vzdrževalca informacijskega sistema naročnika v preostali programski ali strojni opremi naročnika, katere vzdrževanje ni predmet te pogodbe;
  + izvajalec ugotovi, da je napaka posledica nepravilnosti v informacijskem sistemu naročnika, katerega vzdrževanje ni predmet te pogodbe;
  + izvajalec ugotovi, da naročnik ob prijavi napake ni podal dovolj informacij za rešitev prijave. V tem primeru mora izvajalec, preden prijavo šteje za rešeno, naročnika pozvati, da prijavo dopolni. Dopolnjena prijava se šteje kot nova prijava.

Pogodbeni stranki se po potrebi na poziv naročnika pred začetkom del dogovorita o terminskem načrtu izvedbe del.

* 1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
  + pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
  + tolmačiti izvajalcu vse morebitne nejasnosti v obsegu in vsebini pogodbenih del;
  + poskrbeti za nemoten dostop izvajalčevih delavcev do strojne in programske opreme, v obsegu, potrebnem za izpolnitev izvajalčevih obveznosti;
  + posredovati svoje zahteve izvajalcu v rokih, ki bodo omogočali ustrezno izvedbo storitev;
  + izvajalcu posredovati potrebovane podatke, s katerimi razpolaga, da bo ta lahko opravil storitev v skladu z zahtevami te pogodbe;
  + skrbeti za primerne pogoje pri opravljanju vzdrževalnih del na njegovi lokaciji (npr. električni priključki, internetna povezava);
  + pri prijavi napake izvajalcu sporočiti opis napake in morebitne dodatne informacije, ki lahko vplivajo na odpravo napake;
  + izvajalcu redno plačevati izpolnjevanje njegovih obveznosti skladno s to pogodbo.
  1. **člen**

**(podizvajalci)**

Izvajalec bo to pogodbo izpolnil z naslednjimi podizvajalci:

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, izvajalec pooblašča naročnika, da na podlagi potrjenih računov oziroma situacij s strani izvajalca neposredno plačuje podizvajalcu. Izvajalec mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, bo naročnik od izvajalca zahteval, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti, ki jih je izvajalec izpolnjeval s prejšnjim podizvajalcem. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev, ki veljajo za podizvajalca.

Izvajalec mora za novo angažirane izvajalce predložiti obrazec ESPD, potrdila iz kazenske evidence za podizvajalca in vse njegove fizične osebe iz prvega odstavka 75. člena ZJN-3 ter, v kolikor je to relevantno, obrazec »Podizvajalci« in obrazec »Izjava podizvajalca o neposrednih plačilih«. Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani izvajalca),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi izvajalec nominirati novega podizvajalca.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti)**

Izvajalec mora skupaj s podpisom te pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti, v papirni obliki. Pogodbeni stranki ugotavljata, da je izvajalec naročniku že predložil menično izjavo za dobro izvedbo pogodbenih obveznosti, z veljavnostjo 49 mesecev od sklenitve pogodbe, s katero je naročnika za primer izpolnitve katere od spodaj navedenih okoliščin pooblasti za izpolnitev vsake od bianko menic do višine 10% od skupne vrednosti pogodbe z DDV.

Če se skladno s 95. členom ZJN-3 spremeni rok veljavnosti pogodbe ali vrednost predmeta naročila, mora izvajalec temu ustrezno spremeniti, podaljšati oziroma nadomestiti menično izjavo za dobro izvedbo pogodbenih obveznosti. Vsakič, ko naročnik unovči oziroma predloži v unovčitev bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* naročnik med izvajanjem storitev ugotovi, da storitve dejansko izvaja subjekt, ki ni izvajalec, priglašeni podizvajalec ali partner v skupnem nastopu,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Ana PAVLIN, vodja finančno računovodske službe.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 60 dni v primerih, opredeljenih v tretjem odstavku 15. člena pogodbe ali, če izvajalec drugače huje krši določila te pogodbe.

Naročnik lahko odstopi od pogodbe skladno s prejšnjim odstavkom po tem, ko izvajalca pisno opozori na kršitev pogodbe ter ga pozove, da v primernem roku kršitev odpravi, izvajalec pa v postavljenem roku ne odpravi kršitve (navedeno ne velja za kršitev po šesti alineji tretjega odstavka 15. člena pogodbe, po kateri lahko naročnik odstopi od pogodbe brez predhodnega poziva izvajalcu k odpravi kršitve).

Izvajalec lahko odstopi od te pogodbe, z odpovednim rokom 60 dni, če:

* naročnik izvajalcu povzroči škodo, ki je ne povrne v roku 8 dni po pozivu izvajalca,
* naročnik hkrati zamuja s plačilom pogodbenih obveznosti izvajalca po dveh nespornih prejetih in zapadlih računih,
* naročnik drugače huje krši določila te pogodbe.

Izvajalec lahko odstopi od pogodbe skladno s prejšnjim odstavkom po tem, ko naročnika pisno opozori na kršitev pogodbe ter ga pozove, da v primernem roku kršitev odpravi, naročnik pa v postavljenem roku ne odpravi kršitve.

Pogodba lahko preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja. Pogodbeni stranki sta dolžni v vsakem primeru prenehanja veljavnosti pogodbe (ne glede na razlog) poravnati medsebojne obveznosti iz naslova te pogodbe, vključno s pogodbeno kaznijo, ter morebiti nastalo škodo.

* 1. **člen**

**(pogodbena kazen)**

Če izvajalec zamuja z izpolnitvijo svojih pogodbenih obveznosti iz razloga, ki ne izvira iz sfere naročnika oziroma ni posledica višje sile, kot jo opredeljuje 240. člen Obligacijskega zakonika (Uradni list RS, št. 97/07, 64/16 in 20/18), mu lahko naročnik zaračuna pogodbeno kazen v višini 0,1% celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Če izvajalec svojih obveznosti po tej pogodbi ne izpolni iz razloga, kot je opredeljen v prejšnjem odstavku (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema. Izvajalec se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do izvajalca po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo osebnih podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov.

* 1. **člen**

**(varstvo poslovne skrivnosti)**

Pogodbeni stranki sta sporazumni, da vsi podatki, do katerih bi prišli z izvrševanjem oziroma v zvezi z izvrševanjem te pogodbe, ter niso javni skladno z veljavnimi predpisi, predstavljajo poslovno skrivnost. Stranki se zavezujeta, da bosta vse take podatke skrbno varovali in jih uporabljali izključno za namen izpolnjevanja te pogodbe.

Pogodbeni stranki se zavezujeta, da ne bosta brez izrecne pisne privolitve razkrivali poslovnih skrivnosti oziroma zaupnih informacij druge stranke, s katerimi se seznanita pri oziroma v zvezi z izpolnjevanjem te pogodbe, nepooblaščenim osebam, ki niso vključene v izpolnjevanje te pogodbe, ter takih informacij ne bosta sami uporabljali za kakršne koli druge namene, kot za izpolnitev te pogodbe.

Obveznost varovati poslovno skrivnost zavezuje stranki tudi po prenehanju veljavnosti te pogodbe.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku tri bianko menice za dobro izvedbo pogodbenih obveznosti. Pogodba je sklenjena za obdobje štirih let od pričetka izvajanja storitev po pogodbi, kot je opredeljen v prvem odstavku 6. člena pogodbe.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_